Wol mich der stunde
Wol mich der stunde·
von rotem munde·
mir liep geschach·
den sach ich machen
ein zartes lachen·
des ich do iach·
ir mundes freche·
das stellet sich·
als es fúnfú spreche·
gar dvr súferlich·

Ach swer das kuste·
zwar den geluste·
froͤid âne not·
sin lachen lôse·
es enwart nie rose·
nie halb so rot·
kel vnd hende·
wîsser danne ein snê·
liep trut an ênde·
wes tůst dv mir we·

Wilt dv mich twinge·
dur das ich singe·
dir ofsenbar·
troͤste mich eine·
sit ich dich meine·
mit trúwen gar·
min zucker kruckin·
tů mir helfe schin·
trut herzen trucken·
ia bin ich din·

Deutsche Philologie
Deutschland
14. Jahrhundert
Mittelhochdeutsch
Versdichtung
Codex Manesse